turjo4nis/wikipedia-bn-dump-20250701 huggingface dataset:
নয়াগ্রাম বিধানসভা কেন্দ্র

নয়াগ্রাম (বিধানসভা কেন্দ্র) ভারতের পশ্চিমবঙ্গ রাজ্যের  ঝাড়গ্রাম জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২২০ নং নয়াগ্রাম বিধানসভা (এসটি) কেন্দ্রটি নয়াগ্রাম এবং গোপীবল্লভপুর-১ সমষ্টি উন্নয়ন ব্লক এবং চোরচিতা, কুলিয়ানা ও নোটা গ্রাম পঞ্চায়েত গুলি গোপীবল্লভপুর-২ সমষ্টি উন্নয়ন ব্লক এর অন্তর্গত।

নয়াগ্রাম বিধানসভা (এসটি) কেন্দ্রটি ৩৩ নং ঝাড়গ্রাম লোকসভা (এসটি) কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১

১৯৭৭-২০০৬
২০০৬ এবং ২০০১ সালের বিধানসভা নির্বাচনে, সিপিআই (এম) এর ভূতনাথ সোরেন নয়াগ্রাম বিধানসভা কেন্দ্র থেকে জয়ী হন ২০০৬ সালে তৃণমূল কংগ্রেসের শুনারাম মাহালিকে পরাজিত করেন, ২০০১ সালে জেএমএমের মঙ্গল হাঁসদাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর সুভাষ চন্দ্র সোরেন ১৯৯৬ সালে কংগ্রেসের মধুসুদন সোরেনকে পরাজিত করেন। সিপিআই (এম) এর অনন্ত সোরেন ১৯৯১ সালে ঝাড়খণ্ড পার্টির বিষ্ণু সোরেনকে, ১৯৮৭ সালে কংগ্রেসের দশরথি সোরেন এবং ১৯৮২ সালে নির্দলের লিবা চাঁদ টুডুকে পরাজিত করেন। সিপিআই (এম) এর বুদ্ধদেব সিং ১৯৭৭ সালে জনতা পার্টির সুবোধ হাঁসদাকে পরাজিত করেন।

১৯৬২-১৯৭২
১৯৭২ এবং ১৯৭১ সালে কংগ্রেসের দশরথি সোরেন জয়ী হন। বাংলা কংগ্রেসের জাগরতি হাঁসদা ১৯৬৯ এবং ১৯৬৭ সালে জয়ী হন। কংগ্রেসের দেবেন্দ্রনাথ হাঁসদা ১৯৬২ সালে নয়াগ্রাম কেন্দ্র থেকে জয়ী হন। এর আগে নয়াগ্রাম কেন্দ্রে আসন বিদ্যমান ছিল না।

তথ্যসূত্র

পশ্চিমবঙ্গের বিধানসভা কেন্দ্র
ঝাড়গ্রাম জেলার রাজনীতি
স্বয়ংক্রিয় স্নায়ুতন্ত্র

স্বয়ংক্রিয় স্নায়ুতন্ত্রবাঅনৈচ্ছিক স্নায়ু তন্ত্র () প্রান্তীয় স্নায়ুতন্ত্রের বিভাগ। যার কাজকর্ম মানুষের ইচ্ছার অধীন নয়। মানুষের অভ্যন্তরীণ অঙ্গ যেমন হৃৎপিণ্ড, ফুসফুস, রক্তপ্রবাহ, মসৃণ পেশীর উপর প্রভাব ফেলে। অনৈচ্ছিক স্নায়ুতন্ত্র দুই ভাগে বিভক্ত সমবেদী এবং পরাসমবেদী। সমবেদী এবং পরাসমবেদী স্নায়ুতন্ত্র মিলেমিশে কাজ করে এবং দেহের সাম্যাবস্থা বজায় রাখে। বিশ্রাম ও ঘুমের সময় সমবেদী স্নায়ুতন্ত্রের সক্রিয়তা বেড়ে যায়। সমবেদী স্নায়ুতন্ত্র মানব দেহকে জরুরি অবস্থা মোকাবেলার জন্য তৈরি করে। হৃৎস্পন্দন দ্রুততর হয়, রক্তচাপ বৃদ্ধি পায় এবং প্রান্তীয় ধমনির সংকোচন ঘটে। মস্তিষ্ক, হৃৎপিণ্ড ও স্বৈরপেশীতে রক্ত চলাচল বাড়ে। পরাসমবেদী স্নায়ুতন্ত্র দেহে শক্তি সংরক্ষণে সাহায্য করে।

স্বয়ংক্রিয় স্নায়ুতন্ত্রের কাজ

এই স্নায়ুতন্ত্র বিভিন্ন প্রকার আন্তরযন্ত্রের (যেমন হৃদযন্ত্র, যকৃত, পাকস্থলী ইত্যাদি) ক্রিয়াকলাপ সুষ্ঠুভাবে পরিচালনা ও তাদের ক্রিয়ার মধ্যে সামঞ্জস্য রক্ষা করে। স্বয়ংক্রিয় স্নায়ুর কাজ একেবারেই স্বাধীন, আমাদের ইচ্ছার ওপর নির্ভর করে না। এর অন্যতম বৈশিষ্ট্য হচ্ছে, কেন্দ্রীয় স্নায়ুতন্ত্রের বাইরে এই তন্ত্রের স্নায়ুবিক পদার্থের (Nervous matter) উপস্থিতি। এগুলিকে অটনমিক গ্যাংলিয়ন (Autonomic ganglion) বলে। একাধিক স্নায়ুকোষ একত্রে গ্যাংলিয়ন গঠন করে। এদের কাজ উদ্দীপনা বা স্পন্দন গ্রহণ ও পরবর্তী স্নায়ুতে প্রেরণ। সাধারণ স্নায়ুতন্ত্রে এই রকম গ্যাংলিয়ন থাকে না। স্বয়ংক্রিয় স্নায়ুতন্ত্রকে নিম্নলিখিত দুভাগে ভাগ করা যায়:

১. সিম্পাথেটিক স্নায়ুতন্ত্র (Sympathetic Nervous System): এইপ্রকার স্নায়ুতন্ত্রের কাজ সাধারণত ধ্বংসাত্মক (Katabolic)।
এগুলি সুষুম্না-স্নায়ু থেকে বেরিয়ে তাদের নির্দিষ্ট গ্যাংলিয়নে প্রবেশ করে। তারপর সেখান থেকে বিভিন্ন আন্তরযন্ত্রে স্নায়ুগুলি পৌঁছায়।
এই স্নায়ুর প্রভাবে অশ্রু, লালারস প্রভৃতির ক্ষরণ বৃদ্ধি পায়। হৃদ্‌ঘাতের এবং রক্তচাপের মাত্রা বাড়ে। অগ্ন্যাশয়ের হরমোন নিঃসরণ কমে যায়। রক্তে গ্লুকোজের পরিমাণ বৃদ্ধি পায়। মূত্র থলি পূর্ণ করার ব্যাপারে এই ধরনের স্নায়ু উল্লেখযোগ্য অংশ গ্রহণ করে।

২. প্যারাসিম্পাথেটিক স্নায়ুতন্ত্র (Parasympathetic Nervous System): এই তন্ত্র সাধারণত গঠনাত্মক (Anabolic) কাজ করে।
এটি তৃতীয়, সপ্তম, নবম, দশম এই কয়েকটি করোটি-স্নায়ু ও কিছুসংখ্যক সুষুম্না-স্নায়ুর স্নায়ুকেন্দ্র থেকে উৎপন্ন হয়।
এর প্রভাবে হৃদযন্ত্রের গতি ও রক্তের চাপ কমে। অধিকাংশ রক্তনালী স্ফীত হয়। জারকরস নিঃসরণের পরিমাণ বৃদ্ধি পায় এবং পাকস্থলী ও অস্ত্রের নড়াচড়া ভালভাবে চলে, ফলে খাদ্যবস্তু সহজেই পাচিত হয়।

তথ্যসূত্র
অধিনিষেচন

অধিনিষেচন () বলতে বুঝানো হয় যমজ তৈরি হওয়ার প্রক্রিয়া যাতে গর্ভিণীর গর্ভাবস্থা প্রাপ্ত হওয়ার পরবর্তী কোন ঋতুচক্রে খরিত দ্বিতীয় ডিম্বাণু নিষিক্ত হয়ে আরেকটি ভ্রুন তৈরি হয় অর্থাৎ একসঙ্গে দুটি ভ্রুন বড়ো হতে থাকে যাদের বয়স বিভিন্ন। মানবদেহে প্রাকৃতিক ভাবে এমনটা হয় এটা বিশ্বাস করা হয় না। অন্তত ১০ টা এরূপ ঘটনা দেখা গিয়েছে; যা থেকে অধিনিষেচন মানবদেহে সংঘটিত হওয়ার সম্ভাবনা হিসাব করা হয়েছে।

তথ্যসূত্র 

বহু জন্ম
অধিবর্ধ

অধিবর্ধ হচ্ছে () দীর্ঘাস্থির প্রান্তীয় অংশ। এটি অস্থিকাণ্ড থেকে অধিবর্ধপাত নামক উপাস্থির মাধ্যমে আলাদা থাকে। অধিবর্ধের বিকাশের ফলেই দীর্ঘাস্থি লম্বা হতে থাকে। কালক্রমে অস্থির অধিবর্ধ অস্থিকাণ্ডের সঙ্গে মিলে গিয়ে পূর্ণাঙ্গ দীর্ঘাস্থী তৈরি হয়। বৃদ্ধিকালে যদি প্রদাহ হয় তাহলে সে দীর্ঘাস্থীর বৃদ্ধি কমে যায়, শাখাঙ্গ ছোটো ও বিকৃত গঠনের হয়ে থাকে। এমন টা হতে পারে ঊর্বস্থিতে এবং প্রগণ্ডাস্থিতে। অধিবর্ধ ভেঙে যেতে পারে অস্থি কান্ডের সংযোগস্থলে, এর ফলেও দীর্ঘাস্থী লম্বা হতে পারে না।

আরও দেখুন 
 ডায়াফাইসিস
 মেটাফাইসিস

চিত্রশালা

তথ্যসূত্র 

মানবদেহ
কঙ্কালতন্ত্র
উইলিয়াম স্কটন

উইলিয়াম হেনরি স্কটন (; জন্ম: ১৫ জানুয়ারি, ১৮৫৬ - মৃত্যু: ৯ জুলাই, ১৮৯৩) নটিংহামে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮১ থেকে ১৮৮৭ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও বামহাতে ফাস্ট-মিডিয়াম বোলিংয়ে পারদর্শী ছিলেন উইলিয়াম স্কটন।

কাউন্টি ক্রিকেট 
১১ ও ১২ মে, ১৮৭৪ তারিখে লর্ডসে ইংল্যান্ড সিক্সটিন কোল্টসের সদস্যরূপে মেরিলেবোন ক্রিকেট ক্লাবের বিপক্ষে উইলিয়াম স্কটন তার প্রথম খেলায় অংশ নিয়েছিলেন। ঐ খেলায় তিনি ১৯ ও ০ রান তুলেছিলেন। ঐ বছরেই এমসিসি’র মাঠকর্মী হিসেবে নিযুক্ত হন। ১৮৭৫ সালে কেনিংটন ওভালে যুক্ত হবার পর পুনরায় এমসিসিতে ফিরে আসেন। মৃত্যু-পূর্ব সময়কাল পর্যন্ত সদস্যরূপে এ দায়িত্বে ছিলেন। স্বীয় সক্ষমতা তুলে ধরতে সচেষ্ট হন ও নিজেকে প্রথমসারির দিকে নিয়ে যান। খেলোয়াড়ী জীবনের এক পর্যায়ে বিশেষতঃ ১৮৮৪ ও ১৮৮৬ সময়কালে সন্দেহাতীতভাবে ইংল্যান্ডে অন্যতম সেরা পেশাদার বামহাতি ব্যাটসম্যানের মর্যাদা লাভ করেছিলেন।

১৮৮৪ সালে নটিংহ্যামশায়ারের পক্ষে তেরো খেলায় অংশ নিয়ে ৩১.৯০ গড়ে ৫৬৭, ১৮৮৫ সালে ২২.২০ গড়ে ৪৪২ ও ১৮৮৬ সালে ২৯.৮০ গড়ে ৫৫৯ রান তুলেছিলেন।

টেস্ট ক্রিকেট 
বেশ কয়েকবার বড় ধরনের রান সংগ্রহ করলেও আগস্ট, ১৮৮৪সালে কেনিংটন ওভালে সফররত অস্ট্রেলিয়া দলের বিপক্ষে ৯০ রানের মনোরম ইনিংসটি উল্লেখযোগ্যতার দাবীদার ছিল। খেলাটি ড্রয়ে পরিণত হয়েছিল।

ইংল্যান্ডের প্রথম ইনিংসের গোড়াপত্তন করতে নেমে নবম ব্যাটসম্যান হিসেবে আউট হন। পৌনে ছয় ঘণ্টা সময়কাল ক্রিজে অবস্থান করে ফ্রেড স্পফোর্থ, জোই পালমার, হ্যারি বয়েল, বিলি মিডউইন্টার ও জর্জ গিফেনের ন্যায় বোলারদেরকে শক্ত হাতে, দক্ষতার সাথে মোকাবেলা করেন তিনি। তবে সতীর্থদের কাছ থেকে খুব কম সফলতা পেলেও ওয়াল্টার রিডের সাথে নবম উইকেট জুটিতে ১৫১ রান তুলেছিলেন।

১৮৮৬ সালে অস্ট্রেলিয়া দল ইংল্যান্ড সফরে আসে। ওভাল টেস্টে দুইটি স্মরণীয় ইনিংসের সাথে ডব্লিউ জি গ্রেস যুক্ত ছিলেন। ডব্লিউ জি গ্রেসের সাথে প্রথম উইকেটে ১৭০ রান তুলেন তিনি। ৩৪ রান তুলেন ২২৫ মিনিটে। স্কটন আউট হবার পর ওয়াল্টার রিড এসে ২১০ মিনিটে ৯৪ রান তুলেন। উইলিয়াম স্কটন তিনবার অস্ট্রেলিয়া গমন করেছেন। আলফ্রেড শ ও আর্থার শ্রিউসবারি’র নেতৃত্বাধীন দলের সদস্যরূপে ১৮৮১, ১৮৮৪ ও ১৮৮৬ সালে অস্ট্রেলিয়া সফরে যান।

অবসর 
এগারো খেলোয়াড় নিয়ে গড়া দলে খেলে ২০.৮০, ১৭.৩০ এবং ১০.১৩ গড়ে রান তুলেছিলেন। ১৮৯১ সালে সর্বশেষবারের মতো প্রথম-শ্রেণীর ক্রিকেটে অংশ নিয়েছিলেন তিনি। এরপর প্রথম-শ্রেণীবিহীন খেলায় অংশ নেয়াসহ আম্পায়ারের দায়িত্ব পালন করতেন।

৯ জুলাই, ১৮৯৩ তারিখে মাত্র ৩৭ বছর বয়সে ক্ষুরের সাহায্যে গলা কেটে আত্মহননের পথ বেছে নেন।
এ সময় তিনি লন্ডনের সেন্ট জন উডে বসবাস করছিলেন।

তথ্যসূত্র

বহিঃসংযোগ 
 
 
 

১৮৫৬-এ জন্ম
১৮৯৩-এ মৃত্যু
অল-ইংল্যান্ড ইলাভেনের ক্রিকেটার
আত্মহননকারী ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
প্লেয়ার্সের ক্রিকেটার
প্লেয়ার্স অব দ্য নর্থের ক্রিকেটার
নর্থ ভার্সাস সাউথের ক্রিকেটার
নটিংহ্যামশায়ারের ক্রিকেটার
নটিংহ্যাম থেকে আগত ক্রিকেটার
মেরিলেবোন ক্রিকেট ক্লাবের ক্রিকেটার
লর্ড হক একাদশের ক্রিকেটার
লর্ড লন্ডেসবোরা একাদশের ক্রিকেটার
১৮৯০-এর দশকে আত্মহত্যা
অধিত্বকস্থলী

অধিত্বকস্থলী () অধস্ত্বকের ভিতরে অধিত্বকের কোষ ঢুকে পড়ে এবং কেরাটিন পূর্ণ থলি তৈরি করে।  এটি প্রাপ্তবয়স্কদের মুখ গলা ঘাড় ও পিঠে দেখা যায়। এর মাঝখানে একটা ছিদ্র থাকতে পারে এবং সেই ছিদ্র দিয়ে মাঝে মধ্যে সেদ্ধ ভাতের মত ক্যারাটিন পদার্থ বের হতে পারে। অধিত্বকস্থলী সাধারণত কোন সমস্যা তৈরি করে না, কিন্তু এতে জীবাণু সংক্রমণ হতে পারে বা এটি ফেটে গিয়ে ত্বকে প্রদাহ সৃষ্টি করতে পারে। খুব বিরল ক্ষেত্রে এই থলিতে ভিত্তিকোষী ক্যান্সার শল্ককোষী ক্যান্সার ও বোয়েন রোগ হতে পারে।

তথ্যসূত্র 

বহিশ্চর্মগত আঁচিল, দেহকলার পিণ্ড ও সিস্ট
ত্বকের উপাঙ্গের অবস্থা
পার্টনার (২০০৭-এর চলচ্চিত্র)

পার্টনার হলো ২০০৭ সালে মুক্তি পাওয়া বলিউডের চলচ্চিত্র। এটি পরিচালনা করেন ডেভিড ধাওয়ান। এটি ২০০৫ সালে মুক্তি পাওয়া হিচ চলচ্চিত্রের পুনর্নির্মাণ।

কুশীলব
 সালমান খান - প্রেম চরিত্রে (লাভ গুরু)
 গোবিন্দ - বাসকার দেবাকর চৌধুরী
 লারা দত্ত - নায়না 
 ক্যাটরিনা কাইফ - প্রিয়া জয়সিং
 মাস্টার আলি হাজি - রোহান
 দেলিপ তাহিল - রাজ জয়সিং
 আরতি চাবরিয়া - নিকি
 রাজত বেদি - নীল বকশি
 সুরেশ মেনন - কিরণ
 দিপশিখা - পাম্মি
 টিকু তালসানিয়া
প্রমুখ

সাউন্ড ট্র্যাক 

গানসমূহ কম্পোজ করেন সাজিদ-ওয়াজিদ।

ট্র্যাক তালিকায়ন

তথ্যসূত্র

বহিঃসংযোগ
 

২০০৭-এর চলচ্চিত্র
ভারতীয় চলচ্চিত্র
হিন্দি ভাষার চলচ্চিত্র
কুম্ভিলতা বিতর্কে জড়িত চলচ্চিত্র
ডেভিড ধবন পরিচালিত চলচ্চিত্র
২০০০-এর দশকের হিন্দি ভাষার চলচ্চিত্র
দুবাইয়ে ধারণকৃত চলচ্চিত্র
মার্কিন চলচ্চিত্রের ভারতীয় পুনর্নির্মাণ
অন্তঃকরোটি চাপ

অন্তঃকরোটি চাপ () হচ্ছে করোটির অভ্যন্তরের এবং মস্তিষ্কের কলা ও মস্তিষ্কসুষুম্নারসের উপর চাপ। অন্তঃকরোটি চাপ পরিমাপ করা হয় মিলিমিটার পারদে। মস্তিষ্কের অভ্যন্তরের পার্শ্বনিলয়ে তৈরি হয়ে মস্তিষ্কসুষুম্নারস শোষিত হয় গুরু মস্তিষ্কের উপরের দিকের মধ্যমাত্রিকায়। মস্তিষ্কসুষুম্নারস যদি বেশি তৈরী হয় কিংবা এর প্রবাহে যদি কোন অবরোধ সৃষ্টি হয় তাহলে অন্তঃকরোটি চাপ বারে। মস্তিষ্কের নিলয় গুলোতে মস্তিষ্কসুষুম্নারস জমে যাওয়ার ফলে সৃষ্টি হয় মস্তিষ্কোদক। এ ছাড়াও অন্তঃকরোটি চাপ বাড়তে পারে মস্তিষ্কের অর্বুদের ফলে, মস্তিষ্কে চোট লাগলে, মস্তিষ্ক প্রদাহ এবং মস্তিষ্কমাত্রিকা প্রদাহের কারণে। কটিছিদ্রণ পদ্ধতিতে মস্তিষ্কসুষুম্নারসের চাপ নির্ণয় করা যায়। অন্তঃকরোটি চাপ বৃদ্ধির কারণ গুলো ধরা পড়ে মস্তিষ্কের গাণনিক স্তরচিত্রণ এবং চৌম্বক অনুনাদ স্তরচিত্রণে।

আরো দেখুন 
 Brain Trauma Foundation
 Copper beaten skull
 Pressure reactivity index (PRx)

তথ্যসূত্র

বহিঃসংযোগ 
 Gruen P. 2002. "Monro-Kellie Model" Neurosurgery Infonet. USC Neurosurgery. Accessed January 4, 2007.
 National Guideline Clearinghouse. 2005. Guidelines for the management of severe traumatic brain injury. Firstgov. Accessed January 4, 2007.
 

নিউরোট্রমা
চিকিৎসাবৈজ্ঞানিক নিদর্শন
প্রকোষ্ঠীয় তন্ত্র
অন্তঃকর্ণ

অন্তঃকর্ণ () হচ্ছে কানের গভীরতম অংশ যাতে শ্রবণযন্ত্র ও ভারসাম্যযন্ত্র থাকে। অন্তঃকর্ণের শ্রবণযন্ত্রের নাম কোন কর্ণকম্বু এবং ভারসাম্য যন্ত্রের নাম ভ্রমিকা সত্য তার মধ্য থেকে জানলা দিয়ে ঢুকে পড়ে।

আরো দেখুন 

 Ear
 Hearing
 Outer ear
 Middle ear
 Tip link

তথ্যসূত্র 

 Ruckenstein, M. J. (2004). "Autoimmune Inner Ear Disease". Current Opinion in Otolaryngology & Head and Neck Surgery, 12(5), pp. 426–430.
Saladin, "Anatomy and Physiology" 6e, print
American Speech-Language-Hearing Association, The Middle Ear, http://www.asha.org/public/hearing/Middle-Ear/

বহিঃসংযোগ 

Ear
Auditory system
শ্রবণতন্ত্র
কান
কর্ণবিজ্ঞান
শ্রুতিবিজ্ঞান
অপপুষ্টি

অপপুষ্টি () বলতে বুঝানো হয় পুষ্টির অভাবে কোষকলা পেশী, দেহাঙ্গর গঠন ও কর্মক্ষমতা পাল্টে যাওয়া। অনুমান করা হয় মুলত বংশগতির জন্য, রক্তভাব, স্নায়ুচোট বা উৎসেচকের অভাবে এমনটা হতে পারে।

আরো দেখুন 
 Muscle weakness
 Muscle atrophy
 Myotonia
 List of biological development disorders

Medical terminology
চিকিৎসাবিজ্ঞান পরিভাষা
জন জি. অ্যাভিল্ডসেন

জন গিলবার্ট অ্যাভিল্ডসেন (; ২১ ডিসেম্বর ১৯৩৫ – ১৬ জুন ২০১৭) ছিলেন একজন মার্কিন চলচ্চিত্র পরিচালক। তিনি ১৯৭০-এর দশকের শুরুতে জো (১৯৭০) ও সেভ দ্য টাইগার (১৯৭৩) চলচ্চিত্র নির্মাণ করে সমাদৃত হন। ১৯৭৭ সালে রকি চলচ্চিত্র নির্মাণ করে তিনি শ্রেষ্ঠ পরিচালনার জন্য একাডেমি পুরস্কার অর্জন করেন। তার নির্মিত অন্যান্য চলচ্চিত্রসমূহ হল ফোর প্লে (১৯৭৫), দ্য ফর্মুলা (১৯৮০), নেইবারস (১৯৮১), ফর কিপস (১৯৮৮), লার্ন অন মি (১৯৮৯), রকি ফাইভ (১৯৯০), দ্য পাওয়ার অব ওয়ান (১৯৯২), এইট সেকেন্ডস (১৯৯৪), ইনফার্নো (১৯৯৯) এবং দ্য কারাটে কিড চলচ্চিত্র ধারাবাহিকের প্রথম তিনটি চলচ্চিত্র।

কর্মজীবন
অ্যাভিল্ডসেন আর্থার পেন ও অটো প্রেমিঞ্জারের সহকারী হিসেবে কয়েকটি চলচ্চিত্রে কাজ করার পর স্বল্প নির্মাণ ব্যয়ের জো (১৯৭০) দিয়ে সফলতা অর্জন করে। চলচ্চিত্রটি পিটার বয়েলের অভিনয়ের জন্য সমাদৃত হয় ও বক্স অফিসে মধ্যম মানের ব্যবসা করে এবং অ্যাভিল্ডসেন ১৯৭০-এর দশকে স্বনামধন্য পরিচালক হয়ে ওঠেন।

পরবর্তীকালে তার সেভ দ্য টাইগার (১৯৭৩) ছবিটিও সমাদৃত হন এবং তিনটি বিভাগে একাডেমি পুরস্কারের মনোনয়ন লাভ করে। এই ছবিতে সে সময়ের তারকা অভিনেতা জ্যাক লেমন পোশাক ব্যবসায়ের সাথে সম্পৃক্ত একজন নির্বাহী চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার অর্জন করেন। ব্যবসায়িক দিক থেকে এই ছবিটিও তেমন সফলতা অর্জন করতে পারে নি, তবে ১৯৭০-এর দশকে অ্যাভিল্ডসেন সফল পরিচালকদের একজন হিসেবে নিজেকে প্রতিষ্ঠিত করেন।

অ্যাভিল্ডসেনের সবচেয়ে সফল কাজ ছিল রকি (১৯৭৬)। তিনি লেখক ও অভিনেতা সিলভেস্টার স্ট্যালোনের সাথে যৌথভাবে এই ছবির কাজ করেন। ছবিটি সমালোচনামূলক ও ব্যবসায়িক উভয় দিক থেকেই সফল হয় এবং ১৯৭৬ সালের সর্বাধিক আয়কারী চলচ্চিত্রের তালিকায় অন্তর্ভুক্তিসহ দশটি বিভাগে একাডেমি পুরস্কারের মনোনয়ন লাভ করে। ছবিটি শ্রেষ্ঠ চলচ্চিত্র ও শ্রেষ্ঠ পরিচালনাসহ তিনটি বিভাগে একাডেমি পুরস্কার অর্জন করে।

১৯৮৪ সালে মুক্তিপ্রাপ্ত অ্যাভিল্ডসেনের দ্য কারাটে কিড ছবিটি একজন কিশোরের গল্প নিয়ে আবর্তিত হয়েছে, যে বুলিদের হতবুদ্ধি করে দেয় এবং তার মার্শাল আর্টের প্রশিক্ষকের সহায়তায় কারাটে চ্যাম্পিয়ন হয়। রকি ছবির মত এই ছবিটিও মারপিঠের দৃশ্যগুলো দিয়ে জনপ্রিয়তা লাভ করে। এই ছবির সফলতার পর তিনি এর আরও দুটি অনুবর্তী পর্ব দ্য কারাটে কিড পার্ট টু ও দ্য কারাটে কিড পার্ট থ্রি নির্মাণ করেন।

ব্যক্তিগত জীবন
অ্যাভিল্ডসেনের প্রথম স্ত্রী মারি ওলগা মাতুরেভিচ (মেলিসা ম্যাকল)। তাদের বিবাহবিচ্ছেদের পর তিনি ১৯৮৭ সালে অভিনেত্রী ট্রেসি ব্রুকস সোপকে বিয়ে করেন। ২০০৬ সালে তাদের বিবাহবিচ্ছেদ ঘটে। তাদের পাঁচ সন্তান ছিল। তার পুত্র অ্যাশ (জন্ম ৫ নভেম্বর ১৯৮১) সুমেরিয়ান রেকর্ডস প্রতিষ্ঠা করেন। আরেক পুত্র জোনাথন অ্যাভিল্ডসেন দ্য কারাটে কিড পার্ট থ্রি ও রকি ফাইভ-এ অভিনয় করেন। তার জ্যেষ্ঠ পুত্রের নাম অ্যান্টনি এবং অ্যান্টনির কন্যা পেনেলোপি অ্যাভিল্ডসেন। ট্রেসি সোপের গর্ভে তার এক কন্যা ছিল, যার নাম ব্রিজেট।

মৃত্যু
অ্যাভিল্ডসেন ২০১৭ সালের ১৬ই জুন ৮১ বছর বয়সে লস অ্যাঞ্জেলেসের সেডার্স-সিনাই মেডিক্যাল সেন্টারে মৃত্যুবরণ করেন। তার পুত্র অ্যান্টনি অ্যাভিল্ডসেন জানান তিনি অগ্ন্যাশয়ের ক্যান্সারে আক্রান্ত হয়ে মারা যান।

তথ্যসূত্র

বহিঃসংযোগ

 

১৯৩৫-এ জন্ম
২০১৭-এ মৃত্যু
ইলিনয়ের চলচ্চিত্র পরিচালক
ক্যালিফোর্নিয়ায় ক্যান্সারে মৃত্যু
নিউ ইয়র্ক বিশ্ববিদ্যালয়ের প্রাক্তন শিক্ষার্থী
মার্কিন চলচ্চিত্র পরিচালক
শ্রেষ্ঠ পরিচালনা বিভাগে একাডেমি পুরস্কার বিজয়ী
ডিরেক্টরস গিল্ড অব আমেরিকা পুরস্কার বিজয়ী
অগ্ন্যাশয়ের ক্যান্সারে মৃত্যু
ডেনীয় বংশোদ্ভূত মার্কিন ব্যক্তি
নরওয়েজীয় বংশোদ্ভূত মার্কিন ব্যক্তি
অক্ষিকোণ পর্দা

অক্ষিকোণ পর্দা ( বলতে বুঝানো হয়, নাকের দিকে চোখের কোণে অক্ষিপল্লবের উপরে অনেক সময় একটা পর্দা বা ভাজ। বয়স, বংশগতি এবং বিভিন্ন বিষয়ের কারণে অক্ষিকোণ পর্দা গঠিত হতে পারে।

তথ্যসূত্র 

মানব চক্ষু শরীরস্থান
মুখবৈশিষ্ট্য
ত্বকের শারীরস্থান
চোখ
অক্ষিকোণ

অক্ষিকোণ () বলতে বুঝানো হয় চোখের ঊর্ধ্ব এবং নিচের নেত্রপল্লব যেস্থানে এসে মিলিত হয়। দুইটি স্থানে মিলিত হয়, নাকের দিকের নেত্রপল্লবের মিলিত হওয়া স্থানকে বলে নাসাক্ষিকোণ এবং কানের দিকের নেত্রপল্লবের মিলিত হওয়া স্থানকে বলে রগাক্ষিকোণ।

তথ্যসূত্র 

মানব চক্ষু শরীরস্থান
গোপীবল্লভপুর বিধানসভা কেন্দ্র

গোপীবল্লভপুর (বিধানসভা কেন্দ্র) ভারতের পশ্চিমবঙ্গ রাজ্যের  ঝাড়গ্রাম জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২২১ নং গোপীবল্লভপুর বিধানসভা কেন্দ্রটি বেলিয়াবেড়া, খরবাঁধি, পেট বিন্দী এবং তপসিয়া গ্রাম পঞ্চায়েত গুলি গোপীবল্লভপুর-২ সমষ্টি উন্নয়ন ব্লক এবং আগুইবনি, চন্দ্রি, চুবকা, দুধকুন্ডি, লোধাসুলি, নেদাবাহারা, পাতাশিমুল, শালবনি এবং সারদিহা গ্রাম পঞ্চায়েত গুলি ঝাড়গ্রাম এবং সাঁকরাইল সমষ্টি উন্নয়ন ব্লক এর অন্তর্গত।

গোপীবল্লভপুর বিধানসভা কেন্দ্রটি ৩৩ নং ঝাড়গ্রাম লোকসভা (এসটি) কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১

১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) এর রবি লাল মৈত্র গোপীবল্লভপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী 
তৃণমূল কংগ্রেসের স্বপন পাত্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর ভবানী শঙ্কর হাতিয়াল ২০০১ সালে তৃণমূল কংগ্রেসের সাম্য মান্ডিকে পরাজিত করেন। সিপিআই (এম) এর রানা শক্তি ১৯৯৬ সালে কংগ্রেসের রেখা রানী মাহাতো পরাজিত করেন। সিপিআই (এম) এর অতুলচন্দ্র দাস ১৯৯১ সালে কংগ্রেসের প্রসূন সারঙ্গীকে পরাজিত করেন। সিপিআই (এম) এর সুনিল দে ১৯৮৭ সালে কংগ্রেসের বিজয় কুমার সাহু এবং ১৯৮২ সালে নির্দলের সন্তোষ রানাকে পরাজিত করেন। নির্দলের সন্তোষ রানা ১৯৭৭ সালে সিপিআই (এম) এর অবনি ভূষণ সতপতিকে পরাজিত করেন।

১৯৫১-১৯৭২
১৯৭২ এবং ১৯৭১ সালে কংগ্রেসের হরিশ চন্দ্র মহাপাত্র জয়ী হন। এসএসপি এর ধনঞ্জয় কর ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের সুরেন্দ্র নাথ মাহাতো জয়ী হন। ১৯৫৭ এবং ১৯৫১ সালে গোপীবল্লভপুর যৌথ আসন ছিল। ১৯৫৭ সালে কংগ্রেসের সুরেন্দ্রনাথ মাহাতো ও জগৎপতি হাঁসদা উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, কেএমপিপি এর ধনঞ্জয় কর এবং জগৎপতি হাঁসদা উভয়ই জয়ী হয়।

তথ্যসূত্র

পশ্চিমবঙ্গের বিধানসভা কেন্দ্র
ঝাড়গ্রাম জেলার রাজনীতি
অক্ষিকাচ

অক্ষিকাচ () হচ্ছে চোখের কর্নিয়ার সাথে সম্মিলিত এমন একপ্রকার গঠন; যা দৃশ্যবস্তুর প্রতিবিম্বকে অক্ষিপটে নিবদ্ধ করে। এটি আসলে একটি কাঁচের মত স্বচ্ছ কিন্তু স্থিতিস্থাপক চাকতি; যা কনীনিকার পেছনে থাকে। পক্ষ্মলপেশীর তন্তুগুলো সংকোচন ও প্রসারণের মাধ্যমে এই স্থিতিস্থাপক চাকতির বক্রতা কমিয়ে ও বাড়িয়ে দৃশ্যবস্তুকে রেটিনায় ফোকাস করতে পারে। লেন্সের এই উপযোজন ক্ষমতার ফলে আমরা কাছের ও দূরের জিনিস স্পষ্ট ভাবে দেখতে পারি

চোখ
মানব চক্ষু শরীরস্থান
লেন্স
অধিকৃষ্ণপ্রদাহ

অধিকৃষ্ণপ্রদাহ () হচ্ছে অধিকৃষ্ণ আস্তরের প্রদাহ।

কারণ 
অধিকৃষ্ণপ্রদাহ প্রায়সময় টক্সোপ্লাজমা সংক্রমণ এবং কোষবর্ধী ভাইরাসের সংক্রমণে (সাধারণত যাদের রোগপ্রতিরোধ ব্যবস্থা দুর্বল যেমন এইচআইভি/এইডস দ্বারা আক্রান্ত অথবা অনাক্রম্যনিস্তেজক ঔষুধ গ্রহণ করলে) হয়ে থাকে সহজাত টক্সোপ্লাজমা সংক্রমণ হতে পারে; যদি মার্তৃগর্ভ থেকে অমরা স্থানান্তরিত হয়, যা তৈরী করে অধিকৃষ্ণপ্রদাহ রোগপরিণতি। অধিকৃষ্ণপ্রদাহের সম্ভাব্য অন্যতম কারণ হতে পারে সিফিলিস, মাংসাস্ফীতি, যক্ষ্মা, বার্চেটের রোগ অথবা ওয়েস্ট নিল ভাইরাস।

তথ্যসূত্র 

স্টেরয়েড সংবেদশীল প্রদাহী অবস্থা
পেটব্যথা

পেটব্যথা () পাকস্থলির ব্যথা নামেও পরিচিত। এটি মারাত্মক অথবা নিরাপদ উভয়ই হতে পারে।

পেট ব্যথার অন্যতম কারণ হতে পারে গ্যাস্ট্রোএনটেরিটিস এবং ইরিটেবল বাওয়েল সিনড্রোম।  ১০ শতাংশ ব্যক্তির মারাত্মক পেট ব্যথার অন্যতম কারণ হচ্ছে এপেন্ডিসাইটিস, উদরীয় এওর্টিক এনিউরসাম বিদীর্ণ হয়ে গেলে, উপস্থলীময়তা অথবা ইক্টোপিক গর্ভাধান। সর্বশেষটি কেন হয়; তার কারণ অজানা।

বিভিন্ন রোগের কারণেও পেটব্যথা হতে পারে। তাই তার সঠিকভাবে রোগ নির্ণয় করে চিকিৎসা করা জরুরী।

তথ্যসূত্র

পেটব্যথা
রোগের উপসর্গ ও লক্ষণ: পরিপাকতন্ত্র ও উদর
তীব্র ব্যথা
অভিবাসিত তঞ্চপিণ্ড

অভিবাসিত তঞ্চপিণ্ড () হচ্ছে তঞ্চিত রক্তপিণ্ড যা উৎসস্থল থেকে রক্ত স্রোতে ভেসে এসে ধমনীর অবরোধ ঘটায় রক্তপিণ্ড ছাড়াও অভিবাসিত হতে পারে মেদ, বায়ু, কোলেস্টেরল প্লাক, উল্বতরল এবং পরকদ্রব্য।। যে প্রক্রিয়ায় তঞ্চপিণ্ড অভিবাসিত হয় তাকে বলা হয় তঞ্চভিবাসন।

ইংরেজিতে একে এমবোলিজম বলে; যা ১৮৪৮ সালে প্রথম রুডলফ ভিরকোহ প্রবর্তন করেন।

তথ্যসূত্র 

মানবদেহের অঙ্গ
রক্তবিজ্ঞান
অবোষ্ণতা

অবোষ্ণতা () হচ্ছে শরীরের তাপমাত্রা হ্রাস। এটি সেসময় ঘটে যখন শরীর যে পরিমাণ তাপ শোষণ করবে, তার চেয়ে বেশি তাপ বিকিরণ করে। মানবদেহের জন্য কেন্দ্রীয় তাপমাত্রা  এর নিচে হলে অবোষ্ণতা দেখা যায়।

তথ্যসূত্র 

আবহাওয়াবিজ্ঞান, স্বাস্থ্য এবং আচরণ
ডুবসাঁতার চিকিৎসাবিজ্ঞান
জরুরি চিকিৎসা
শারীরতত্ত্ব
মৃত্যুর কারণ
হিম-জীববিজ্ঞান
তাপ সঞ্চালন
বাহ্যিক কারণসমূহের প্রভাব
তাপনিয়ন্ত্রণ
অবেদনিক

অ্যানেস্থেসিয়া (Anesthesia)(গ্রীক শব্দ "সংবেদনহীন") এমন একটি অবস্থা যা চিকিৎসার উদ্দেশ্যে ব্যবহৃত হয় যেখানে একজন রোগীকে অস্থায়ীভাবে নিয়ন্ত্রণের মাধ্যমে অজ্ঞান(অবেদন) করা হয়। এতে অ্যানালজেসিয়া(ব্যথা থেকে প্রতিরোধ), প্যারালাইসিস(পেশী শিথিলকরণ), অ্যামনেসিয়া (স্মৃতি হ্রাস), আনকনসাসনেস (সংজ্ঞাহীনতা/অসাড়তা) অন্তর্ভুক্ত থাকতে পারে। অ্যানেসথেটিক ওষুধের প্রভাবের অধীনে একটি রোগী অ্যানেসথেটাইজ(সংবেদনহীন) হিসাবে উল্লেখ করা হয়।

অ্যানেস্থেসিয়া চিকিৎসা পদ্ধতির মাধ্যমে রোগীকে যন্ত্রণাদায়ক ব্যথা থেকে মুক্ত করতে সক্ষম হয় অন্যথায় রোগীকে গুরুতর বা অসহিষ্ণু ব্যথা সৃষ্টি হয় বা রোগী টেকনিক্যালি অযোগ্য হতে পারে।

অ্যানেস্থেসিয়া (Anesthesia) অবেদনের তিনটি বিস্তৃত বিভাগ বিদ্যমান:

১। জেনারেল অ্যানসথেসিয়া(GA): এটি কেন্দ্রীয় স্নায়ুতন্ত্রের উপর কাজ করে এর ক্রিয়াকলাপকে দমন করে ফলে রোগী অজ্ঞানতা এবং সংবেদনহীনতা অনুভব করে। জেনারেল অ্যানেস্থেসিয়া গ্রহণকারী একজন রোগী ইনট্রাভেনাস(শিরায়), ইনহ্যালেশন (শ্বাসগ্রহণ)-এর মাধ্যমে  অ্যানেস্থেসিয়া গ্রহণ করে চেতনা হারাতে পারে।

২। সিডেশন (Sedation): কেন্দ্রীয় স্নায়ুতন্ত্র একটি স্বল্প মাত্রায় দমন করে, অচেতনতা ফলে অস্থিরতা এবং দীর্ঘমেয়াদী স্মৃতি উভয় উদ্ঘাটন বাধা।

৩। রিজিওনাল ও লোকাল: রিজিওনাল(আঞ্চলিক) এবং লোকাল(স্থানীয়) অবেদন, যা শরীরের একটি নির্দিষ্ট অংশ থেকে স্নায়ু(impulses) সংক্রমণ ব্লক করে। পরিস্থিতির উপর নির্ভর করে, এটি এককভাবে ব্যবহার করা যেতে পারে (রোগী সচেতন থাকে), অথবা জেনারেল অ্যানেস্থেসিয়া(GA) বা সিডেশন(sedation)-এর সঙ্গে সংমিশ্রণ করে ব্যবহার করা হয়ে থাকে। ঔষধগুলি পেরিফেরাল স্নায়ুতে কেবলমাত্র শরীরের একটি বিচ্ছিন্ন অংশটিকে অবেদন করার জন্য ব্যবহার করা যেতে পারে, যেমন দাঁতের কাজ করার জন্য বা সমগ্র অঙ্গে সংবেদনকে রোধ করতে নার্ভ ব্লক করা। বিকল্পভাবে, এপিডুরাল(epidural), স্পাইনাল(মেরুদণ্ড) অবেদন যা কেন্দ্রীয় স্নায়ুতন্ত্রে এককভাবে বা যৌথভাবে বিভিন্ন অঞ্চলে সঞ্চালিত হতে পারে, ব্লক এলাকার বাইরে বিভিন্ন স্নায়ু থেকে সব ইনকামিং সেনসেশন(sensation-সংবেদন) দমন করে।

একজন অ্যানেস্থেশিয়া ডাক্তার চিকিৎসা পদ্ধতির প্রস্তুতির জন্য রোগীর উপর ভিত্তি করে এক বা একাধিক ওষুধ বাছাই করে যা অ্যানেস্থেশিয়া বৈশিষ্ট্যগুলির ধরন এবং ডিগ্রী অর্জন করতে ব্যবহৃত হয়। অ্যানেস্থেশিয়া ওষুধের ধরনগুলির মধ্যে জেনারেল অ্যানথেসটিক্স, লোকাল অ্যানথেসটিক্স, হিপনোটিকস, সেডাটিভস, নিউরোমাসকুলার-ব্লকিং-ড্রাগস, নারকোটিকস এবং অ্যানালজেকিস রয়েছে।

অ্যানেস্থেশিয়া করার সময় বা পরে জটিলতাগুলির ঝুঁকি প্রায়শই এনেস্থেশিয়া পরিচালিত পদ্ধতিগুলো থেকে আলাদা করা কঠিন হয়, কিন্তু মূলত তারা তিনটি কারণের সাথে সম্পর্কিত, যেমন:- রোগীর স্বাস্থ্য, জটিলতা (এবং চাপ) এবং অ্যানথেটিক্স কৌশল। এই কারণগুলির মধ্যে  রোগীর স্বাস্থ্যের প্রভাব সর্বাধিক বেশি রয়েছে। মেজর প্রিঅপারেটিভ ঝুঁকিগুলিতে মৃত্যু, হার্ট অ্যাটাক এবং ফুসফুসে এমবোলিজম অন্তর্ভুক্ত থাকতে পারে। তবে ক্ষুদ্র ঝুঁকিগুলি প্রিঅপারেটিভ বমি বা বমি বমি ভাব এবং জটিলতার কারণে পুনরায় হাসপাতালে ভর্তি হওয়ার প্রয়োজন হতে পারে। কিছু কন্ডিশন যেমন- লোকাল অ্যানথেটিক্স বিষাক্ততা, এয়ারওয়ে ট্রমা বা ম্যালিগন্যান্ট হাইপারথার্মিয়ার মতো কিছু অবস্থার ক্ষেত্রে, নির্দিষ্ট অ্যানথেটিক্স ওষুধ ও কৌশলগুলো সরাসরি  আরোপিত হতে পারে।  
অবেদনিক () হচ্ছে এমন ঔষুধ যা ব্যবহার করে অবেদন সৃষ্টি করা যায়। অন্যকথায় অবেদনিকের ফলে কিছু সময়ের জন্য সংজ্ঞা অথবা চেতনা হ্রাস পায়। অবেদনিক দুইভাগে বিভক্ত; যথা: সাধারণ অবেদনিক এবং আঞ্চলিক অবেদনিক।

তথ্যসূত্র
ফক্বিহুল মিল্লাত মুফতি আবদুর রহমান জামে মসজিদ

ফক্বিহুল মিল্লাত মুফতি আবদুর রহমান জামে মসজিদ হলো বাংলাদেশের সবচেয়ে বড় মসজিদ। এখানে একসাথে প্রায় ৭০ হাজার মানুষ নামাজ পড়তে পারেন।

অবস্থান 
ফক্বিহুল মিল্লাত মুফতি আবদুর রহমান জামে মসজিদ ঢাকার একটি অভিজাত এলাকা বসুন্ধরা আবাসিকের এন ব্লকের দ্বিতীয় পার্টে অবস্থিত।

নামকরণ 
বসুন্ধরা ইসলামিক রিসার্চ সেন্টারের প্রতিষ্ঠাতা মুফতি আবদুর রহমান (র.) এর নামে মসজিদের নামকরণ করা হয়েছে।

বর্ণনা
বসুন্ধরা গ্রুপের নিজস্ব অর্থায়নে নির্মিত এই মসজিদ প্রায় ৮ বিঘা জমির ওপর বানানো হচ্ছে। এর নির্মাণ কাজ এখনো শেষ হয়নি। ১০ তলা এই মসজিদের প্রতি তলায় ৫০ হাজার স্কয়ারফুটে সর্বমোট ৪৫ টি করে নামাজের কাতার থাকবে। প্রতি কাতারে প্রায় ২০০ জন মানুষ নামাজের জন্য দাঁড়াতে পারবেন। প্রতি তলার ধারণ ক্ষমতা ৭ হাজার জন। মসজিদের সাথে ওজুখানা, জানাজার স্থান, একটি মাদ্রাসা ও ঈদ্গাহ থাকবে। মসজিদের মিনার হবে ১২০ ফুট উঁচু, যা কষ্টিপাথর দিয়ে নির্মাণ করা হবে। মসজিদের একদম মধ্যভাগে থাকবে একটি গম্বুজ। বর্তমানে মসজিদের নীচতলায় নামাজ পড়া হয়।

আরো দেখুন
 বাংলাদেশের মসজিদের তালিকা
 ঢাকা বিভাগের মসজিদের তালিকা

তথ্যসূত্র

ঢাকা জেলার মসজিদ
হেনোক-সোনলিন পারপুরা

হেনোক-সোনলিন পারপুরা (Henoch-Schonlein purpura) হলো ছোট ছোট রক্তপ্রবাহের প্রদাহজনিত কারণে চামড়া, অস্থিসন্ধি, বৃক্ক এবং অন্ত্রের রক্তপাত ঘটার একটি অসুখ। শিশুদের মধ্যে এই রোগ দেখা যায়। গলায় সংক্রমণের পর এই রোগ দেখা দেয়। অস্বাভাবিক এলার্জির জন্যেও এই রোগ হতে পারে।

লক্ষণ
 নিতম্ব এবং হাত-পায়ের পিছন দিকে কুমকুম রঙের কালশিটে দেখা দেওয়া
 সন্ধিতে রক্তক্ষরণের ফলে ব্যথা ও ফুলা হওয়া
 পেটের কামড়ানি ব্যাথা ও মলের সাথে রক্তপাত হওয়া

চিকিৎসা
বিশ্রাম এবং ব্যথানাশক ওষুধে এই রোগ সেরে যায়। তবে অসুখের মাত্রা বেশি হলে কর্টিকোস্টেরয়েড প্রয়োগ করা লাগে।
নইলে বৃক্কদাহ চলতে থাকলে বিভিন্ন সমস্যা দেখা দিতে পারে।

তথ্যসূত্র 

প্রদাহ
স্বতঃঅনাক্রম্য রোগ
বাতবিদ্যা
শিশুচিকিৎসা
নেফ্রোলজি
অজানা কারণের অসুস্থতা